Diari Oficial de la Generalitat Valenciana


Sumari del DOGV 6463, del 18-02-2011 (2011/1541)

Sentència dictada en el procediment ordinari número 318/2009, per la qual s'anul·la l'Ordre de 9 de gener de 2009, de la Conselleria de Sanitat, sobre autorització a farmacèutics responsables d'oficines de farmàcia obertes al públic a portar el llibre de registre oficial (llibre receptari) amb mitjans electrònics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1541


Data del document
:   09-02-2011

Organisme emissor
:   Tribunal Superior de Justícia de la Comunitat Valenciana

Tipus de document
:   Sentència

Anàlisi jurídica

 Descriptors 

:   * farmacologia
    * legislació
    * medicament
    * telecomunicació
    * comunicació de dades
    * legislació farmacèutica
    * informàtica de gestió
    * registre de documents
    * producte farmacèutic

Sentència dictada en el procediment ordinari número 318/2009, per la qual s'anul·la l'Ordre de 9 de gener de 2009, de la Conselleria de Sanitat, sobre autorització a farmacèutics responsables d'oficines de farmàcia obertes al públic a portar el llibre de registre oficial (llibre receptari) amb mitjans electrònics.  
 [2011/1541]  
Procediment ordinari 000318/2009  
Que en aquest òrgan judicial es tramita procediment de procediment ordinari 000318/2009, a instàncies del Sindicat Lliure de Farmacèutics de la Comunitat Valenciana, contra Conselleria de Sanitat i Col·legi Oficial Farmacèutics d'Alacant, en el qual s'ha dictat la sentència següent l'encapçalament i dispositiva diuen literalment així:   
«València, 12 de maig de 2010  
La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, composta per José Bellmont Mora, president; Rosario Vidal Mas i Fernando Nieto Martín, magistrats, ha pronunciat la següent:  
Sentència número 279/2010  
En el recurs contenciós administratiu número 318/2009 interposat pel Sindicat Lliure de Farmacèutics de la Comunitat Valenciana, representat pel procurador Joaquín-Francisco Funes Gracia i defensat pel lletrat Miguel R. Mancebo Monge.   
L'administració demandada és la Generalitat Valenciana, representada i defensada per l'advocada d'aquest ens públic.   
El Col·legi Oficial de Farmacèutics de la Província d'Alacant està condemnat i representat per la procuradora Elena Gil Bayo i defensat pel lletrat Pedro Sorribes.  
Constituïx l'objecte del recurs una Ordre de 9 de gener de 2009, de la Conselleria de Sanitat, «sobre l'autorització a farmacèutics responsables d'oficines de farmàcia obertes al públic a portar el llibre de registre oficial (llibre receptari) per mitjans electrònics".  
Aquesta ordre fou publicada en el Diari Oficial de la Comunitat Valenciana de 24 de febrer 2009.  
La quantia es va fixar en indeterminada.  
El procediment ha seguit els tràmits de l'ordinari.   
Ha sigut magistrat ponent Fernando Nieto Martín, el qual expressa el parer de la Sala.  
/?/  
Disposem  
1. Estimar el recurs contenciós administratiu interposat per Sindicat Lliure de Farmacèutics de la Comunitat Valenciana contra una Ordre de 9 de gener de 2009, de la Conselleria de Sanitat, «sobre autorització a farmacèutics responsables d'oficines de farmàcia obertes al públic a portar el llibre de registre oficial (llibre receptari) per mitjans electrònics".  
L'ordre fou publicada en el Diari Oficial de la Comunitat Valenciana de 24 febrer 2009.  
2. Anul·lar aquesta disposició general, per ser contrària a dret, vist que s'ha dictat sense concedir la preceptiva audiència a una part que disposa del caràcter d'interessada: Sindicat Lliure de Farmacèutics de la Comunitat Valenciana.   
3. Publicar la part dispositiva d'aquesta sentència en el Diari Oficial de la Comunitat quan aquesta siga ferma.  
4. No efectuar una expressa imposició de les costes processals causades en el procés a cap dels litigants.  
Aquesta és la nostra sentència de la qual quedarà una testimoniança en les actuacions perquè es notifique, que pronunciem, manem i firmem».  
I perquè es complisca i s'execute la sentència dictada expedisc aquest edicte.  
València, 9 de febrer de 2011.- El secretari judicial: Jesús Olarte Modero.